KISBÉRI VÁROSIGAZGATÓSÁG

2870 KISBÉR, Perczel Mór utca 40.

Adószám: 15833985-2-11

Tisztelt Kisbér Város Önkormányzata, Tisztelt Polgármester Úr!

A kisbéri Batthyány-kastély őrzési feladatait egyéni vállalkozóként végzem. 2021 január 01-óta az akkor megállapított 1.500.- Ft/óra megbízási díjért.

Az akkori lehetőségeket kihasználva KATA hatálya alá tartozó egyéni vállalkozóként kalkuláltam ki ezt a díjat. Akkor havi 25.000 Ft-ot kellett adóznom.

Azóta a KATA adózási lehetőség megszűnt számomra. Átalányadózásra kellett áttérnem, hogy számlaképes maradhassak és továbbra is teljes felelősséggel láthassam el őrzési feladataimat.

Garantált bérminimummal számolva az átalányadózás alatti óradíjam tartalmazza a fizetendő Szja 15%-ot, a TB 18,5%-ot, a Szociális hozzájárulási adó 13%-ot, az iparűzési adó 2%-ot.

Az őrzést egyéni vállalkozóként végzem, helyettesítésem a törvényileg meghatározott pihenő idő betartása miatt egyszerűsített foglakoztatással megoldott. Emelkedett a helyettesítésem esetén alkalmazott egyszerűsített foglalkoztatott munkavállaló után fizetendő közteher a kezdeti 1.000.- Ft/napról 2.700.- Ft/napra. (Egy éjszakai szolgálat 2 naptári napot érint, azaz 5.400.- Ft közteher költséget jelent.) Illetve emelkedett a munkavállaló minimálisan fizetendő órabére 1.630.- Ft/óra+15% éjszakai pótlékra, ami ebben a munkaidő beosztásban átlagolva 1.875.- Ft/ óra költséget jelent.

Emelkedett a könyvelőnek fizetendő költségem is.

Kötelező kamarai tagdíjat kell fizetnem a Kereskedelmi és Iparkamarának, illetve a Személy-és Vagyonvédelmi Magánynyomozói Szakmai Kamarának is.

A vállalkozás jellegéből adódóan kötelező szakmai biztosítással kell rendelkeznem, melynek díja szintén magasabb lett. Folyamatos kiadást jelent a munkaruha és egyéb technikai eszközök biztosítása, a szolgáltatás végzéséhez szükséges engedélyeim, igazolványaim, tanúsítványaim rendszeres megújítása is.

Ahogy kifejtettem az elmúlt 3 évben még inflációkövető áremelést sem hajtottunk végre. Mely egyes évek inflációkövető áremelései szerint a következőképpen alakultak volna:

* **2022 évben a 2021 évi inflációval (5,1%) növelt vállalási ár: 1.577.-Ft/óra**
2022. évre vonatkozó, a személy- és vagyonvédelmi, valamint a magánnyomozói tevékenység szabályairól szóló törvény szerinti minimális vagyonvédelmi szolgáltatási rezsióradíj általános forgalmi adó nélküli legkisebb mértéke 2.938.- forint/óra.
* **2023 évben a 2022 évi inflációval (14,5%) növelt vállalási ár: 1.806.- Ft/óra**2023. évre vonatkozó, a személy- és vagyonvédelmi, valamint a magánnyomozói tevékenység szabályairól szóló törvény szerinti minimális vagyonvédelmi szolgáltatási rezsióradíj általános forgalmi adó nélküli legkisebb mértéke 3.349.- forint/óra.
* **2024 évben a 2023 évi inflációval (17,6%) növelt vállalási ár: 2.124.- Ft/óra**
2024. évre vonatkozó, a személy- és vagyonvédelmi, valamint a magánnyomozói tevékenység szabályairól szóló törvény szerinti minimális vagyonvédelmi szolgáltatási rezsióradíj általános forgalmi adó nélküli legkisebb mértéke 3.684.- forint/óra

A fentiekben leírtak szerint látható, hogy az inflációkövető áremelkedésekkel is magasabb lenne a vállalási ár, mint amit kérek óránként, viszont mélyen alatta van a miniszteri kötelező rezsióradíjnak.

A KATA megszűnését eredményező többlet terhet is egyedül viseltem az elmúlt időszakban. Természetesen a költségek növekedését teljes egészében nem is áll szándékomban tovább hárítani.

Felelősen viselkedő egyéni vállalkozóként minden törvény szerint előírt költséget megfizetek.

El szeretném érni azt a vállalási díjat, ami gazdaságilag eredményes szintre emeli a vállalkozásomat, mert jelenleg a kiadásaim túlságosan magasak a vállalási díjhoz képest.

**Ezen indokok miatt 2024. január 1-i hatállyal visszamenőleg emelni szeretném a vállalási díjat 2.000.- Ft/órára.**

Bízva a további együttműködésünkben, várom válaszát!

Kisbér, 2024.01.26.

 Paska Gyula

 Egyéni Vállalkozó

 48852874-1-31